pythainlp/thai-wiki-dataset-v3 huggingface dataset:
ออโรรา (รัฐออริกอน)

ออโรรา (Aurora) เป็นเมืองในเคาน์ตีแมริออน รัฐออริกอน สหรัฐอเมริกา
== ภูมิศาสตร์ ==
เมืองออโรราตั้งอยู่ที่พิกัดภูมิศาสตร์  มีพื้นที่ทั้งหมด 1.2 ตารางกิโลเมตร
== ประชากร ==
จากการทำสำมะโนประชากรในปี พ.ศ. 2543 เมืองออโรรามีประชากร 655 คน มีความหนาแน่นของประชากร 526.0 คนต่อตารางกิโลเมตร
รัฐออริกอน
เบเกอร์ซิตี (รัฐออริกอน)

เบเกอร์ซิตี (Baker City) เป็นเมืองในเคาน์ตีเบเกอร์ รัฐออริกอน สหรัฐอเมริกา
== ภูมิศาสตร์ ==
เมืองเบเกอร์ซิตีตั้งอยู่ที่พิกัดภูมิศาสตร์  มีพื้นที่ทั้งหมด 17.9 ตารางกิโลเมตร
== ประชากร ==
จากการทำสำมะโนประชากรในปี พ.ศ. 2543 เมืองเบเกอร์ซิตีมีประชากร 10,035 คน มีความหนาแน่นของประชากร 247.8 คนต่อตารางกิโลเมตร
รัฐออริกอน
แบนดัน (รัฐออริกอน)

แบนดัน (Bandon) เป็นเมืองในเคาน์ตีคูส รัฐออริกอน สหรัฐอเมริกา
== ภูมิศาสตร์ ==
เมืองแบนดันตั้งอยู่ที่พิกัดภูมิศาสตร์  มีพื้นที่ทั้งหมด 8.0 ตารางกิโลเมตร
== ประชากร ==
จากการทำสำมะโนประชากรในปี พ.ศ. 2543 เมืองแบนดันมีประชากร 2,833 คน มีความหนาแน่นของประชากร 397.8 คนต่อตารางกิโลเมตร
รัฐออริกอน
แบงส์ (รัฐออริกอน)

แบงส์ (Banks) เป็นเมืองในเคาน์ตีวอชิงตัน รัฐออริกอน สหรัฐอเมริกา
== ภูมิศาสตร์ ==
เมืองแบงส์ตั้งอยู่ที่พิกัดภูมิศาสตร์  มีพื้นที่ทั้งหมด 0.9 ตารางกิโลเมตร
== ประชากร ==
จากการทำสำมะโนประชากรในปี พ.ศ. 2543 เมืองแบงส์มีประชากร 1,435 คน มีความหนาแน่นของประชากร 1,504.6 คนต่อตารางกิโลเมตร
บแบงส์
บาร์โลว์ (รัฐออริกอน)

บาร์โลว์ (Barlow) เป็นเมืองในเคาน์ตีแคลกคามัส รัฐออริกอน สหรัฐอเมริกา
== ภูมิศาสตร์ ==
เมืองบาร์โลว์ตั้งอยู่ที่พิกัดภูมิศาสตร์  มีพื้นที่ทั้งหมด 0.2 ตารางกิโลเมตร
== ประชากร ==
จากการทำสำมะโนประชากรในปี พ.ศ. 2543 เมืองบาร์โลว์มีประชากร 140 คน มีความหนาแน่นของประชากร 900.9 คนต่อตารางกิโลเมตร
รัฐออริกอน
เบย์ซิตี (รัฐออริกอน)

เบย์ซิตี (Bay City) เป็นเมืองในเคาน์ตีทิลลามุก รัฐออริกอน สหรัฐอเมริกา
== ภูมิศาสตร์ ==
เมืองเบย์ซิตีตั้งอยู่ที่พิกัดภูมิศาสตร์  มีพื้นที่ทั้งหมด 4.2 ตารางกิโลเมตร
== ประชากร ==
จากการทำสำมะโนประชากรในปี พ.ศ. 2543 เมืองเบย์ซิตีมีประชากร 1,149 คน มีความหนาแน่นของประชากร 349.3 คนต่อตารางกิโลเมตร
รัฐออริกอน
ออโรรา

ออโรรา (Aurora) อาจหมายถึง
ออโรรา ปรากฏการณ์ทางธรรมชาติชนิดหนึ่ง
เทพีออโรรา ในเทพปกรณัมโรมัน
ออโรรา (รัฐโคโลราโด) เมืองในรัฐโคโลราโด ประชากรประมาณ 300,000 คน
ออโรรา (รัฐอิลลินอยส์) เมืองในรัฐอิลลินอยส์ ประชากรประมาณ 150,000 คน
ออโรรา (รัฐออริกอน) เมืองในรัฐออริกอน ประชากรประมาณ 600 คน
เจ้าหญิงออโรรา ตัวละครจากเรื่อง เจ้าหญิงนิทรา
พิภพออโรร่า
ออลแบนี

ออลบานี (Albany) อาจหมายถึง
ออลบานี (รัฐนิวยอร์ก) เมืองหลวงของรัฐนิวยอร์ก ประชากรประมาณ 100,000 คน
ออลบานี (รัฐออริกอน) เมืองในรัฐออริกอน ประชากรประมาณ 50,000 คน
ก็อดทาวเวอร์

ก็อดทาวเวอร์ (Godtower) เป็นเกมปริศนาออนไลน์ซึ่งผู้ที่ใช้นามแฝงอินเทอร์เน็ตว่า Moderncake เป็นผู้คิดขึ้นมา โดยที่ผู้เล่นนั้นจะมีหน้าที่ในการไขรหัสซึ่งมาในรูปของภาพต่างๆ ซึ่งเมื่อผู้เล่นสามารถไขรหัสได้สำเร็จแล้ว ผู้เล่นก็จะสามารถไปเล่นในระดับถัดไปได้ ซึ่งได้รับความนิยมอย่างมากในอินเทอร์เน็ต
== แหล่งข้อมูลอื่น ==
http://www.godtower.com/ 
เกม
เกาะตาปู

เกาะตาปู หรือ เกาะตะปู เป็นเกาะโขดหินขนาดเล็ก ตั้งอยู่ทางด้านเหนือในเวิ้งอ่าวของเกาะเขาพิงกัน ทางทิศตะวันตกเฉียงใต้ของอุทยานแห่งชาติอ่าวพังงาในท้องที่ ตำบลกะไหล อำเภอตะกั่วทุ่ง จังหวัดพังงา ห่างจากที่ทำการอุทยานฯ ไปตามลำคลองเกาะปันหยีเป็นระยะทางประมาณ 15 กิโลเมตร เกาะตาปูมีลักษณะเป็นเกาะเดี่ยว ส่วนบนโปนออกและคอดกิ่วลงที่บริเวณฐานเหมือนกับตาของปู (เกาะในลักษณะนี้มีศัพท์ทางธรณีวิทยาเรียกว่า เกาะหินโด่ง) การชมเกาะตาปูต้องชมในระยะไกลจากเรือ หรือจากสันดอนของเกาะเขาพิงกัน ไม่สามารถขึ้นไปบนเกาะได้
== ที่มาและลักษณะ ==
เกาะตาปูเป็นเขาหินปูน มีอายุยุคเพอร์เมียนหรือประมาณ 250–295 ล้านปีมาแล้ว เนื่องจากหินปูนมีคุณสมบัติสึกกร่อนจากการละลายน้ำได้ง่าย ดังนั้นเกาะต่าง ๆ ในบริเวณอ่าวพังงาจึงมีรูปร่างแปลก ๆ และมีหลายรูปแบบขึ้นอยู่กับการผุพังทำลายของเนื้อหิน
กำเนิดของเกาะตาปูมีความสัมพันธ์กับการเปลี่ยนแปลงระดับน้ำทะเลสมัยโบราณ เดิมเกาะตาปูและเกาะเขาพิงกันด้านตะวันออกมีสภาพเชื่อมต่อเป็นผืนเดียวกันและอยู่บนผืนแผ่นดิน การเคลื่อนไหวของเปลือกโลกในเวลาต่อมาทำให้เกิดรอยเลื่อนใหญ่เป็นแนวยาวพาดผ่านพื้นที่อ่าวพังงาด้านตะวันตก เรียกว่ารอยเลื่อนคลองมะรุ่ย รอยเลื่อนนี้ทำให้เกิดรอยเลื่อนย่อย ๆ ติดตามมา ดังจะเห็นได้จากรอยเลื่อนที่เขาพิงกัน รอยเลื่อน รอยแตก และรอยแยกที่พบในหินปูนเกาะตาปู นอกจากนั้น รอยเลื่อนยังทำให้เกิดการหักพังของหินขึ้นในบริเวณรอยต่อระหว่างเขาตาปูกับเขาพิงกันทางด้านตะวันออก ทำให้เขาตาปูแยกออกมาเป็นเขาลูกโดด
แผ่นดินเขาตาปูและเขาพิงกันได้รับอิทธิพลจากน้ำทะเลที่แผ่ขยายเข้ามาท่วมในช่วงหลังสุดเมื่อประมาณ 10,000 ปีที่ผ่านมา ทำให้พื้นที่เขาพิงกันและเขาตาปูมีสภาพเป็นเกาะ โดยบริเวณเขาตาปูเป็นหัวแหลมยื่นออกไปในทะเล ต่อมาหัวแหลมถูกคลื่นกัดเซาะและขัดเกลาจนกระทั่งมีรูปทรงเรียวและขาดออกจากตัวเขาพิงกันตะวันออกอย่างเด่นชัด มีสภาพเป็นเกาะหินโด่ง
น้ำทะเลที่ขึ้นสูงสุดเมื่อประมาณ 6,000 ปีที่ผ่านมา มีระดับสูงกว่าระดับปัจจุบันประมาณ 4 เมตร การขึ้นลงของน้ำทะเลได้กัดเซาะเกาะตาปูให้เกิดเป็นแนวรอยน้ำเซาะหิน เว้าเข้าไปที่ระดับดังกล่าว ต่อมาน้ำทะเลลดระดับลงมาอยู่ที่ระดับความสูงประมาณ 2.5 เมตรจากระดับน้ำทะเลปัจจุบัน ระดับน้ำทะเลใหม่ได้กัดเซาะส่วนล่างของเกาะตาปูให้เกิดเป็นรอยน้ำเซาะหินแนวใหม่ คือ ระดับที่เป็นส่วนคอดกิ่วที่สุด และเป็นบริเวณที่มีสิ่งมีชีวิต เช่น หอย เพรียง เกาะอาศัยอยู่โดยรอบ เมื่อได้นำซากหอยนางรมที่ติดอยู่ในแนวรอยกัดเซาะนี้ไปหาอายุโดยวิธีคาร์บอนรังสี (C14) ได้อายุประมาณ 2,620 + 50 ปี แสดงว่ารอยคอดกิ่วนี้เกิดจากการกัดเซาะของน้ำทะเลเมื่อเวลาประมาณ 2,500 ปีที่ผ่านมา หลังจากนั้นน้ำทะเลจึงลดระดับลงมาอยู่ที่ระดับปัจจุบัน ส่วนที่คอดกิ่วที่เกิดขึ้นเมื่อ 2,500 ปีที่ผ่านมานี้เองทำให้เกาะตาปูมีลักษณะโดดเด่นเป็นเอกลักษณ์ และเป็นแหล่งท่องเที่ยวที่มีชื่อเสียงของประเทศ
เกาะตาปูมีปัญหาการพังทลายอันเกิดจากการกัดเซาะกัดเซาะของน้ำทะเล การขุดเจาะเนื้อหินเพื่อเป็นที่อยู่อาศัยของสัตว์จำพวกหอยนางรม เพรียง ปู ฯลฯ ความแรงของคลื่นลมในฤดูมรสุม การเปลี่ยนแปลงสภาพแวดล้อมของโลก เนื่องจากปฏิกิริยาเรือนกระจกอันอาจมีผลให้คลื่นลมเปลี่ยนความเร็ว และสุดท้ายคือการถูกรบกวนด้วยกิจกรรมของมนุษย์ เช่น การจอดเรือโดยการทิ้งสมอการผูกเรือไว้รอบเกาะ รวมทั้งคลื่นจากเรือหางยาวที่วิ่งรอบเกาะ
== ภาพยนตร์ ==

เกาะตาปูเป็นสถานที่ท่องเที่ยวที่มีชื่อเสียงจนมีภาพยนตร์ฮอลลีวูดมาถ่ายทำที่เกาะนี้ ในปี พ.ศ. 2517 ภาพยนตร์เรื่อง เจมส์ บอนด์ ตอน 007 เพชฌฆาตปืนทอง ทำให้เกาะตาปูได้รับการขนานนามอีกชื่อหนึ่งว่า "เกาะเจมส์ บอนด์" (James Bond Island)
== อ้างอิง ==
ตาปู
อุทยานแห่งชาติอ่าวพังงา
อำเภอตะกั่วทุ่ง
รัชพล แย้มแสง

รัชพล แย้มแสง มีชื่อเล่นว่า มิวสิค เป็นนักร้องและนักแสดงชาวไทย จากโครงการนักล่าฝันในรายการ ทรู อะคาเดมี่ แฟนเทเชีย ซีซั่นที่ 4 มีรหัสประจำตัวคือ V8 และปัจจุบันประกอบอาชีพธุรกิจส่วนตัว
== ประวัติ ==
รัชพล แย้มแสง เกิดวันที่ 2 กรกฎาคม พ.ศ. 2531 ที่กรุงเทพจบการศึกษาระดับมัธยมศึกษาจากโรงเรียนเตรียมอุดมศึกษาพัฒนาการ, ระดับปริญญาตรีจากคณะวิศวกรรมศาสตร์ มหาวิทยาลัยเกษตรศาสตร์ สาขาซอฟต์แวร์และความรู้, ระดับปริญญาโทจาก Ecomomic And Financial Analysis  Manchester Metropolitan University ได้รับรางวัลรองชนะเลิศอันดับ 3 ของรายการทรู อะคาเดมี แฟนเทเชีย ฤดูกาลที่ 4  ได้ร้องเพลง "เนื้อคู่" จากอัลบั้ม X-treme Army และออกผลงานในฐานะคู่ดูโอกับวิวิศน์ บวรกีรติขจร ในนาม มังกี้ร็อก ออกอัลบั้มชื่อชุด มังกี้ร็อก เมื่อปี 2552 มีผลงานแสดงละครเรื่อง The Sixth Sense สื่อรักสัมผัสหัวใจ และ The Sixth Sense สื่อรักสัมผัสหัวใจ ภาค 2 รับบทเป็นก้องฟ้า (ก๊อง) มีผลงานแสดงภาพยนตร์เรื่อง รักจัดหนัก ตอน เป็นแม่เป็นเมีย กำกับโดยอนุชิต มวลพรม แสดงร่วมกับวรรณิศร เลาหมนตรี หลังจากนั้นจึงได้หันมาทำงานธนาคารและธุรกิจส่วนตัว
== ผลงานเพลง ==
หลักจากเข้าแข่งขันรายการแล้วมีผลงานดังต่อไปนี้
รองชนะเลิศอันดับ 3 ของรายการ True Academy Fantasia Season 4
อัลบั้ม Exclusive Fashion VDO: Sand Sea & Me
อัลบั้ม X-treme Army ร้องเพลงเดี่ยว "เนื้อคู่", เพลงกลุ่มร็อก "Time Machine", และเพลงรวม "Army Energy"
คอนเสิร์ต AF4 X-treme Army In Concert
คอนเสิร์ต The Best of True AF4 Concert
หนังสือ True AF4 Symphony of Dreams
พรีเซนเตอร์ เป๊ปซี่ , 7-Eleven
อัลบั้ม Monkey Rock
ได้ร่วมรายการเรียลลิตี้ The Master ในนาม ทีม M1
Single เพลง สักวัน โปรเจกต์ AF Tribute to Ohm Chatree Kongsuwan and The Innocent
เพลง ข้างๆกัน ประกอบภาพยนตร์ รักจัดหนัก(Love not yet)
เพลง Single เหมือนเดิมไปทุกวัน
คอนเสิร์ต AF4 จบปะ @ หอประชุมธรรมศาสตร์
เพลง หูแว่ว ประกอบละคร The Sixth Sense สื่อรักสัมผัสหัวใจ
คอนเสิร์ต AF Reunion V Fun มันส์ เฟิร์ม วันเสาร์ที่ 6 มิถุนายน 2558/2015 - Impact arena เมืองทองธานี
== ผลงานทางการแสดง ==
=== ละครโทรทัศน์ ===
|rowspan = "1" align="center"| 2555 ||align="center"| The Sixth Sense สื่อรักสัมผัสหัวใจ ||rowspan = "2" align="center"|  ก้องฟ้า (ก๊อง)
|-
|rowspan = "1" align="center"| 2556 ||align="center"| The Sixth Sense สื่อรักสัมผัสหัวใจ ภาค 2
|-
|rowspan = "1" align="center"|  2557 ||align="center"| พล นิกร กิมหงวน ||rowspan = "2" align="center"|  นิกร การุณวงศ์ (นิกร)
|-
|rowspan = "1" align="center"| 2558 ||align="center"| พล นิกร กิมหงวน ภาค 2 
|-
|}
===ภาพยนตร์===
|rowspan = "1" align="center"| พ.ศ. 2554 ||align="center"| รักจัดหนัก (Love,not yet) ||align="center"| ม่อน  ในตอน เป็นผัวของเมีย
|-
|rowspan = "1" align="center"| พ.ศ. 2561||align="center"| 9 ศาสตรา (ภาพยนตร์ Animation) ||align="center"| พากษ์เสียงเป็น  ลิงวาตะ
|-
|}
== อ้างอิง ==
== แหล่งข้อมูลอื่น ==
ศิลปินสังกัดทรูแฟนเทเชีย
นักแสดง ทรู อะคาเดมี แฟนเทเชีย
บุคคลจากกรุงเทพมหานคร‎‎
นักร้องชายชาวไทย
นักแสดงชายชาวไทย
บุคคลจากคณะวิศวกรรมศาสตร์ มหาวิทยาลัยเกษตรศาสตร์
ศิลปินที่เป็นแนวร่วมกปปส.
มูฟวาเบิลไทป์

มูฟวาเบิลไทป์ (Movable Type) เป็นระบบบล็อกที่ได้รับความนิยมสูงอีกตัวนึง พัฒนาโดยภาษาโปรแกรม Perl CGI โดยบริษัท Six Apart และใช้งานในลักษณะโอเพนซอร์ซ
== อ้างอิง ==
ระบบจัดการเนื้อหาโอเพนซอร์ส
ภาษาเพิร์ล
ซอฟต์แวร์บล็อก
Service-oriented architecture

Service-oriented architecture SOA ซึ่งก็คือ การสร้างและพัฒนา ซอฟต์แวร์โดยใช้แนวคิดของ โครงสร้างของธุรกิจสมัยใหม่ ซึ่งมาจากแนวคิดที่ได้รับอิทธิพลมาจาก แนวคิดแบบ "รูปแบบ เป็นผลมาจาก การใช้งาน" (form follows function)
SOA คือ ชุดของซอฟต์แวร์หนึ่งๆ ที่ถูกออกแบบให้มีลักษณะที่ยืดหยุ่นต่อการใช้งานโดยจะปฏิบัติหน้าที่อยู่ระหว่างเฟส ของการพัฒนาระบบ (systems development) กับ การควบรวมการประมวลผล (integration in computing)
ระบบใดๆ ที่ถูกออกแบบบนพื้นฐานของ SOA นั้น จะประกอบไปด้วยชุดของการปฏิบัติงานที่ทำหน้าที่เป็นตัวควบรวมการให้บริการ ซึ่งสามารถถูกนำมาใช้ได้กับระบบต่างๆที่หลากหลาย หรือ ระบบที่ถูกแบ่งแยกออกตาม หน่วยงานองค์กร หรือ ธุรกิจที่แตกต่างกัน
SOA ยังเป็นผู้จัดหาการให้บริการต่างๆให้กับผู้บริโภค เช่น web-based applications ที่ให้บริการในรูปแบบของ SOA-based services
ตัวอย่างเช่น หน่วยงาน หรือ แผนกต่างๆที่ถูกแบ่งแยกภายในองค์กร สามารถนำ SOA service มาประยุกต์ใช้ร่วมกัน โดยระบบจะควบรวมการปฏิบัติแม้แต่ภาษาในการพัฒนาโปรแกรมที่แตกต่างกันแต่ละแผนก ดังนั้น หน่วยงานย่อยต่างๆ จึงถูกเรียกว่า Client จะได้รับผลประโยชน์ในการใช้งานและเข้าถึงระบบได้อย่างสะดวก และ เป็นที่เข้าใจง่ายยิ่งขึ้น
ดังนั้น XML จึงเข้ามามีบทบาท เป็นตัวทำหน้าที่เป็น interface ให้กับ ระบบ SOA service
SOA ทำหน้าที่ รวบรวม แอปพลิเคชันต่างๆ ที่ถูกพัฒนาในภาษาที่ต่างกัน ที่อยู่ภายในองค์กรเดียวกัน ด้วยวิธีการ Web-based environment และสามารถนำมาประยุกต์ใช้งานได้กับแพลทฟอร์มที่หลากหลายด้วย
ในการติดต่อระหว่างหน่วยงาน แทนที่จะใช้ API ในระบบ SOA ออกแบบหน้าจอ interfaceที่ทำงานด้วย Protocols และ functionality
ประเด็นสำคัญคือ การใช้งานของระบบ SOA นั้นจะร้องขอ "loose coupling of services" ด้วย Operating systems และ เทคโนโลยีอื่นที่สนับสนุนการปฏิบัติงานของแอปพลิเคชันเหล่านั้น
SOA แบ่งฟังก์ชันออกเป็น หน่วยหรือ units หรือ การให้บริการ service อย่างชัดเจน ซึ่งผู้พัฒนาสามารถเข้าถึงได้ทางเครือข่ายในกรณีที่อนุญาตให้ผู้ใช้ สามารถใช้งาน ในการเพิ่มเติม หรือ นำข้อมูลกลับมาใช้ ในแอปพลิเคชันนั้นๆ
การให้บริการ และการสื่อสารกันระหว่างผู้ใช้ ด้วยวิธีการ ส่งต่อข้อมูลในลักษณะที่ถูกกำหนด และ สามารถใช้งานร่วมกันได้ ในลักษณะความร่วมมือในกิจกรรมการให้บริการหนึ่งๆหรือ มากกว่าก็ได้
SOA เห็นได้อย่างชัดเจนในรูปแบบหนึ่งของการทำงานในลักษณะ distributed computing และ modular programming ที่มีลักษณะเช่นเดียวกันกับ mashups, SaaS, และ Cloud Computing เหล่านี้เป็น ลูกหลาน ที่เกิดจากแนวคิดของ SOA
ระบบสารสนเทศ
เว็บเซอร์วิซ
ยานอนหลับ

ยานอนหลับ เป็นยากดประสาทที่ทำหลับ นิยมใช้ทางการแพทย์เพื่อทำให้คนไข้หลับ ยานอนหลับมี 3 ชนิด ได้แก่
ยานอนหลับแบบกิน
ยานอนหลับแบบฉีด
ยานอนหลับแบบดม
ยา
บทความยาที่ต้องการภาพประกอบ
เสือเฒ่า

เสือเฒ่า เป็นภาพยนตร์ไทย ที่ออกฉายในปี พ.ศ. 2503 ระบบถ่ายทำฟิล์ม 16 มม., สี สร้างโดยไทยไตรมิตรภาพยนตร์ อำนวยการสร้างโดย แท้ ประกาศวุฒิสาร กำกับการแสดงโดย ครูเนรมิต นำแสดงโดย พันคำ รับบทเสือเฒ่า, ลือชัย นฤนาท, อาคม มกรานนท์, รุ้งลาวัลย์ พิบูลสันติ, เชาว์ แคล่วคล่อง, ไศลทิพย์ ตาปนานนท์ เข้าฉายเมื่อ 3 มิถุนายน พ.ศ. 2503 ภาพยนตร์เรื่องนี้เข้าฉายที่โรงภาพยนตร์ศาลาเฉลิมกรุง และโรงภาพยนตร์เฉลิมบุรี
== เรื่องย่อ ==
ภาพยนตร์ไทย
ภาพยนตร์ที่ออกฉายในปี พ.ศ. 2503
ภาพยนตร์ที่กำกับโดย เนรมิต
อ.ดอยสะเก็ด

redirect อำเภอดอยสะเก็ด
เส้นโค้งมังกร

เส้นโค้งมังกร (dragon curve) เป็นชื่อเรียกเส้นโค้งกลุ่มหนึ่งที่มีคุณสมบัติของความคล้ายตนเอง ซึ่งสร้างขึ้นโดยวิธีการเรียกตนเอง (recursive) เช่น สามารถนิยามโดยระบบ L เส้นโค้งมังกรจัดเป็นแฟร็กทัลประเภทหนึ่ง ตัวอย่างเส้นโค้งมังกร เช่น มังกรไฮเวย์ (Heighway dragon) มังกรคู่ (twindragon) เป็นต้น
== มังกรไฮเวย์ ==
มังกรไฮเวย์ ศึกษาเป็นครั้งแรกโดยนักฟิสิกส์ขององค์การนาซา ได้แก่ จอห์น ไฮเวย์ (John Heighway) บรูซ แบงคส์ (Bruce Banks) และ วิลเลียม ฮาร์เทอร์ (William Harter) ต่อมาถูกบรรยายโดย มาร์ติน การ์ดเนอร์ (Martin Gardner) ในคอลัมน์ Mathematical Games ในนิตยสาร Scientific American เมื่อ ค.ศ. 1967 คุณสมบัติหลาย ๆ ด้านได้ถูกตีพิมพ์โดย แชนด์เลอร์ เดวิส (Chandler Davis) และ โดนัล คนุท (Donald Knuth) อีกทั้งยังปรากฏบนหน้ากระดาษของนิยายวิทยาศาสตร์เรื่อง จูราสสิค พาร์ค (Jurassic Park) ของ ไมเคิล ไครชตัน (Michael Crichton)
เส้นโค้งมังกรไฮเวย์ สามารถเขียนในรูประบบ L ดังนี้
มุม 90°
ข้อความเริ่มต้น FX
กฎการแทนที่ข้อความ
* X \mapsto X+YF+
* Y \mapsto -FX-Y
ในที่นี้ F หมายถึง ลากเส้นไปข้างหน้า, - หมายถึงเลี้ยวซ้าย 90°, + หมายถึงเลี้ยวขวา 90° ส่วน X และ Y ใช้สำหรับการเรียกตนเองเท่านั้น ไม่เกี่ยวกับการลากเส้น
นอกจากนี้ เส้นโค้งมังกรไฮเวย์ ยังเป็นลิมิตของระบบวนซ้ำในระนาบเชิงซ้อนของสมการ
f_1 (z) =\frac{(1+i) z}{2}
f_2 (z) =1-\frac{(1-i) z}{2}
{|
| 
|}
== มังกรคู่ ==
มังกรคู่ หรือ มังกรเดวิส-คนุท (Davis-Knuth dragon) ได้จากการนำมังกรไฮเวย์สองตัวมาต่อกัน และยังเป็นลิมิตของระบบวนซ้ำของสมการ
f_1 (z) =\frac{(1+i) z}{2}
f_2 (z) =\frac{(1+i) z+1-i}{2}
{|
|
|
|}
แฟร็กทัล
กลิทเทอร์ ฝันเธอขอเป็นดาว

กลิทเทอร์ ฝันเธอขอเป็นดาว (Glitter) เป็นภาพยนตร์ชีวิตที่ออกฉายในปี พ.ศ. 2544 นำแสดงโดย มารายห์ แครี กำกับโดย วอนดี้ เคอร์ติส-ฮอลล์
== เนื้อเรื่อง ==
บิลลี่ แฟรงค์ เป็นนักร้องสาวที่เปี่ยมด้วยพรสวรรค์ เธอถูกแม่ทอดทิ้งไปตั้งแต่ยังแบเบาะ ชีวิตของเธอจึงเติบโตขึ้นมาในสถานรับเลี้ยงเด็กกำพร้า จูเลียน ซึ่งเป็นดีเจผู้แสนฟู่ฟ่าและมีความมั่นใจในตัวเองสูง ได้ชักนำให้บิลลี่มาเป็นนักร้อง ทั้งคู่กลายเป็นหุ้นส่วนธุรกิจ และยังเป็นคู่รักกันด้วย เมื่ออาชีพนักร้องของบิลลี่เริ่มอยู่ตัว เธอเริ่มรู้สึกว่าการจะก้าวสู่ความมีชื่อเสียงนั้น ไม่ใช่เรื่องง่าย ๆ เส้นทางอาชีพของเธอ นำเธอไปยืนอยู่ ณ จุดที่สูงเด่น แต่เธอก็ได้พบว่า ความสัมพันธ์ระหว่างเธอกับจูเลียนเริ่มเข้าสู่จุดวิกฤติ เธอจึงเริ่มรู้สึกว่า เธอจะต้องทบทวนเรื่องราวต่าง ๆ เพื่อที่จะจัดการกับความรักและการงานของเธอ โดยเฉพาะอย่างยิ่ง เมื่อเธอมีชื่อเสียงโด่งดังขนาดนี้
== อ้างอิง ==
Glitter siamzone.com 
ภาพยนตร์อเมริกัน
ภาพยนตร์ที่ออกฉายในปี พ.ศ. 2544
ภาพยนตร์เพลง
ภาพยนตร์รัก
ภาพยนตร์ที่ถ่ายทำในโทรอนโต
ภาพยนตร์ที่ถ่ายทำในนครนิวยอร์ก
ภาพยนตร์ที่มีฉากในนครนิวยอร์ก
คณะศิลปกรรมศาสตร์ มหาวิทยาลัยขอนแก่น

คณะศิลปกรรมศาสตร์ มหาวิทยาลัยขอนแก่น (Faculty of Fine and Applied Arts, Khon Kaen University) เป็นส่วนราชการไทยระดับคณะวิชา สังกัดมหาวิทยาลัยขอนแก่น กระทรวงการอุดมศึกษา วิทยาศาสตร์ วิจัยและนวัตกรรม เป็นคณะวิชาที่จัดตั้งขึ้นเป็นอันดับที่ 16 ของมหาวิทยาลัย
== ประวัติ ==
คณะศิลปกรรมศาสตร์ได้รับพระบรมราชโองการ ประกาศพระราชกฤษฎีกา จัดตั้งคณะ ในวันที่ 13 กันยายน พ.ศ. 2537 แยกออกมาจาก คณะมนุษยศาสตร์และสังคมศาสตร์ มหาวิทยาลัยขอนแก่น เพื่อเป็นหน่วยงานที่ผลิตบัณฑิตที่มีความรู้ ความสามารถทางด้านศิลปกรรมศาสตร์ สู่การทำงานทั้งในภาครัฐและเอกชนอย่างมีประสิทธิภาพ อีกทั้งยังเป็นศูนย์กลางการศึกษา ค้นคว้าและวิจัยศิลปะสากล ศิลปะพื้นบ้านในภาคตะวันออกเฉียงเหนือ และเป็นหน่วยงานที่ให้บริการทางวิชาการด้านศิลปกรรมศาสตร์ แก่สังคมและหน่วยงานทั้งภายในและต่างประเทศ
== หน่วยงาน ==
สำนักงานเลขานุการ
ภาควิชาทัศนศิลป์
ภาควิชาออกแบบนิเทศศิลป์
ภาควิชาดุริยางคศิลป์
ภาควิชาศิลปะการแสดง
== หลักสูตร ==
== คณบดี ==
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
== บุคคลที่มีชื่อเสียง ==
รัฐ พิฆาตไพรี (ศิษย์เก่า) : นักร้อง, นักดนตรี สมาชิกวง Tattoo Colour
จีรวรรณ สอนสะอาด : นักร้อง รองชนะเลิศอันดับที่ 1 AF8
== อ้างอิง ==
== ดูเพิ่ม ==
มหาวิทยาลัยขอนแก่น, "คณะศิลปกรรมศาสตร์", 30 ปี มหาวิทยาลัยขอนแก่น, ขอนแก่น : มหาวิทยาลัยขอนแก่น, 2537, หน้า 103 - 105
== แหล่งข้อมูลอื่น ==
เว็บไซต์คณะศิลปกรรมศาสตร์ มหาวิทยาลัยขอนแก่น 
ขอนแก่น
ศิลปกรรมศาสตร์
เดฟเล็ปเพิร์ด

เดฟ เล็ปพาร์ด (Def Leppard) วงฮาร์ดร็อค จากเชฟฟีลด์ อังกฤษ ก่อตั้งเมื่อ 1977 ริค ซาเวจ มือเบส กับ พีต วิลลิส มือกีตาร์เป็นผู้ริเริ่ม
== ประวัติ ==
นักร้อง โจ เอลเลียต เข้ามาร่วมพร้อมกับชื่อ Deaf Leopard ก่อนจะแปลงเป็น Def Leppard ในภายหลัง ตามมาด้วยมือกีตาร์ สตีฟ คลาร์ก
ปี 1978 ทำผลงานออกวางขายเอง จนเริ่มมีชื่อเสียงก่อนจะไปทำสัญญากับเมอร์คิวรี่ ออกอัลบั้มแรก On Through the Night เมื่อปี 1980 โด่งดังในอังกฤษ และได้ออกทัวร์ทั้งในประเทศและในอเมริกา งานชุดสอง High "n" Dry ปี 1981 ทำยอดในอเมริกาในระดับแพลตินัม ด้วยแรงดันจากเอ็มทีวี
อัลบั้มที่สาม ได้โปรดิวเซอร์ มัตต์ แลงก์ เข้ามาร่วมงาน พีต วิลลิส โดนไล่จากวงจากปัญหาติดเหล้า
ฟิล คอลเล็น อดีตกีตาร์วง Girl เข้ามาแทน อัลบั้มชุดที่ 3 Pyromania ออกเมื่อปี 1983 ดังระเบิด เพลงอย่าง Photograph และ Rock of Ages ได้รับความนิยมทางช่องเอ็มทีวี ส่งผลให้ขายไปถึงสิบล้านชุด หลังจากอัลบั้มนี้ ต้องเผชิญการทดสอบครั้งใหญ่ เมื่อเข้าสตูดิโอจะทำอัลบั้มใหม่ ปัญหาเริ่มจากโปรดิวเซอร์แลงก์มาร่วมงานไม่ได้ ที่หนักกว่านั้น คือ ริค แอลเล็น มือกลองเสียแขนซ้ายจากอุบัติเหตุรถยนต์ แต่สถานการณ์เริ่มดีขึ้นเมื่อโปรดิวเซอร์แลงก์กลับมาร่วมงาน ยกเลิกเทปเก่าและบันทึกเสียงใหม่ทั้งหมด ขณะที่แอลเล็นหัดเล่นกลองที่ออกแบบพิเศษได้อย่างรวดเร็ว
ถึงปี 1987 อัลบั้มที่ 4 มีชื่อว่า Hysteria ออกมา กลายเป็นจุดสูงสุด เพลงจากชุดนี้จำนวน 6 เพลง เข้าไปติดชาร์ตท็อป 20 ในอเมริกา ทำให้กลายเป็นวงขวัญใจวัยรุ่นและเด็กไฮสกูล จากนั้นได้เริ่มทำอัลบั้มต่อมา คราวนี้มือกีตาร์ สตีฟ คลาร์ก เสียชีวิตจากเสพเหล้าและยาเกินขนาด
อัลบั้ม Adrenalize ออกมาในปี 1992 ด้วยไลน์อัพที่เหลือ 4 คน อัลบั้มนี้ประเดิมด้วยอันดับ 1 และมีเพลงฮิตหลายเพลง แต่เทียบไม่ได้กับ 2 ชุดก่อน
ทางวงเพิ่มมือกีตาร์ วิเวียน แคมป์เบล จาก White Snake เพื่อทดแทนคลาร์ก อัลบั้มที่หก Slang ออกมาในปี 1996 ยอดขายและความตื่นเต้นในหมู่แฟนๆ ลดลง
อัลบั้ม Euphoria ยังไม่กระเตื้องอีก จนต้องกลับไปเล่นเพลงบัลลาดป๊อปในอัลบั้ม X ในปี 2002
สำหรับ Yeah เป็นงานทริบิวต์ เป็นการนำเพลงเก่ามาเล่นใหม่ เดฟ เล็ปพาร์ดนำเพลงเก่ามาทำใหม่อย่าง 20th Century Boy ของทีเร็กซ์, No Matter What ของแบดฟิงเกอร์, Rock On ของ เดวิด เอสเซ็กส์, 10538 Orchestra ของอิเล็กทริกไลต์ออเคสตราหรืออีแอลโอ
== อ้างอิง ==
วารี วิไล,Def Leppard กับอัลบั้มใหม่ Yeah!และ Dirty Pretty Things มติชน สุดสัปดาห์ ออนไลน์
กลุ่มดนตรีร็อกสัญชาติอังกฤษ
กลุ่มดนตรีเฮฟวีเมทัลสัญชาติอังกฤษ
ศิลปินสังกัดเมอร์คิวรีเรเคิดส์
กลุ่มดนตรีที่ก่อตั้งในปี พ.ศ. 2520
วงกลุ่มห้าสัญชาติอังกฤษ
กลุ่มดนตรีจากเชฟฟีลด์
แท้ ประกาศวุฒิสาร

แท้ ประกาศวุฒิสาร เป็นผู้อำนวยการสร้าง ผู้กำกับภาพยนตร์ แห่งบริษัทภาพยนตร์ไทยไตรมิตร ได้รับการเชิดชูเกียรติเป็นศิลปินแห่งชาติ สาขาศิลปะการแสดง (ผู้สร้างภาพยนตร์) ประจำปี พ.ศ. 2542
== ประวัติ ==
แท้ ประกาศวุฒิสาร เดิมชื่อ บุญแท้ เหมะบุตร เกิดเมื่อวันที่ 26 พฤษภาคม 2461  ที่อำเภอโพธาราม จังหวัดราชบุรี เป็นบุตรคนโตของ ขุนประกาศวุฒิสาร กับนางท้อ เหมะบุตร จบการศึกษาจากโรงเรียนเบญจมราชูทิศ ราชบุรี และโรงเรียนเพาะช่าง แผนกฝึกหัดครูวาดเขียน  เริ่มงานภาพยนตร์เป็นช่างถ่ายภาพนิ่งให้กับบริษัทปฏิภาคภาพยนตร์ ของขุนปฏิภาคพิมพ์ลิขิต  จากนั้นรับราชการเป็นช่างถ่ายภาพยนตร์ข่าวทหารบก และกองภาพยนตร์ทหารอากาศ
ร่วมอำนวยการสร้างภาพยนตร์เรื่องแรก สุภาพบุรุษเสือไทย (2492) ในนาม ปรเมรุภาพยนตร์ โดยทำหน้าที่ช่างกล้องด้วย  และหลายเรื่องต่อมาส่วนใหญ่ประสบความสำเร็จด้านรายได้
เคยถ่ายทำเหตุการณ์สำคัญในอดีต เช่น น้ำท่วมใหญ่กรุงเทพ 2485,รัฐประหาร 8 พฤศจิกา 2490 ,ไทรโยค 2499, รถรางวันสุดท้าย 2512, เบื้องหลังงานสร้างหนังเรื่องยาว ฯลฯ   หอภาพยนตร์แห่งชาติ ได้รวบรวมจัดทำเป็นวีดิทัศน์ชุดพิเศษในโอกาส  88 ปี แท้ ประกาศวุฒิสาร  ศิลปินแห่งชาติ (ผู้สร้างภาพยนตร์)
แท้ ประกาศวุฒิสาร ถึงแก่กรรมเมื่อวันที่ 12 สิงหาคม 2561 เวลาประมาณ 18.05 ณ โรงพยาบาลรามคำแหง เขตบางกะปิ กทม. เนื่องจากหัวใจวาย สิริรวมอายุ 100 ปี 3 เดือน
== ผลงาน ==
=== อำนวยการสร้าง===
สุภาพบุรุษเสือไทย (2492)
เสือดำ (2494)
อวสานเสือใบ (2494)
สาวเครือฟ้า (2496)
ปาหนัน (2500)
เห่าดง (2501)
สี่คิงส์ (2502)
เสือเฒ่า (2503)
=== กำกับการแสดง===
เมืองแม่หม้าย (2512)
แก้วสารพัดนึก (2514)
เจ้าลอย (2515)
=== บันทึกภาพยนตร์===
น้ำท่วมใหญ่กรุงเทพฯ (2485)
รัฐประหาร 8 พฤศจิกายน (2490)
หลังกล้อง สุภาพบุรุษเสือไทย (2492)
วันพระราชทานปริญญาแพทย์ศิริราช (2493)
หลังกล้อง สาวเครือฟ้า (2496)
ย้อนอดีตหาดสุรินทร์ ภูเก็ต (2496)
ไทรโยค (2499)
หลังกล้อง เห่าดง (2501)
หลังกล้อง สี่คิงส์ (2502)
หลังกล้อง เสือเฒ่า (2503)
ฉากเพลงเสริมในหนังเยอรมัน มือเสือ (2505)
รถรางวันสุดท้าย (2512)
หอภาพยนตร์แห่งชาติ (2548)
นำเที่ยวพุทธมณฑล (2549)
== เครื่องราชอิสริยาภรณ์ ==
== อ้างอิง ==
แท้ ประกาศวุฒิสาร 
วีดิทัศน์ หนังแท้ มูลนิธิหนังไทย ,2549 
บุคคลจากอำเภอโพธาราม
ผู้กำกับภาพยนตร์ชาวไทย
ผู้กำกับภาพชาวไทย
ศิลปินแห่งชาติ
บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
ผู้อำนวยการสร้างภาพยนตร์ชาวไทย
ชาวไทยที่มีอายุเกิน 100 ปี
ผู้ได้รับเครื่องราชอิสริยาภรณ์ จ.ภ.
เสียชีวิตจากภาวะหัวใจล้มเหลว
สิลา วีระวงส์

มหาสิลา วีระวงส์ (ลาว: ມະຫາສິລາ ວີຣະວົງສ໌) เอกสารไทยบางแห่งสะกดว่า มหาศิลา วีรวงศ์ นักปราชญ์คนสำคัญของชาวลาว ผู้ริเริ่มการค้นคว้าประวัติศาสตร์ลาวโดยคนลาว ผู้ค้นพบต้นฉบับใบลานมหากาพย์ท้าวฮุ่ง ท้าวเจือง และเป็นผู้มีส่วนรวมในการคิดแบบธงรัฐบาลลาวอิสระ ซึ่งต่อมาได้กลายเป็นธงชาติของสาธารณรัฐประชาธิปไตยประชาชนลาวในปัจจุบัน
== ประวัติ ==
มหาสิลา วีระวงส์ เดิมชื่อสิลา จันทะนาม เกิดที่บ้านหนองหมื่นถ่าน อำเภอสุวรรณภูมิ จังหวัดร้อยเอ็ด (ปัจจุบันขึ้นกับอำเภออาจสามารถ จังหวัดร้อยเอ็ด ประเทศไทย) เมื่อวันที่ 1 สิงหาคม พ.ศ. 2448 ตรงกับวันอังคาร ขึ้น 1 ค่ำ เดือน 9 ปีมะเส็ง เวลา 12.30 น. บิดาชื่อนายเสน จันทะนาม มารดาชื่อนางดา จันทะนาม เป็นลูกคนที่ 4 จากจำนวนทั้งหมด 9 คน
มหาสิลาเสียชีวิตเมื่อเดือนกุมภาพันธ์ พ.ศ. 2530
== ผลงาน ==
เป็นผู้ค้นพบและชำระมหากาพย์เรื่อง ท้าวฮุ่ง ขุนเจือง
ชำระวรรณคดีลาวเรื่อง อินทิญานสอนลูก
หนังสือพงศาวดารลาว
หนังสือประวัติศาสตร์ลาว (มีฉบับแปลภาษาไทย โดย สมหมาย เปรมจิตต์)
เป็นปรับปรุงอักษรลาวใน พ.ศ. 2476
== แหล่งข้อมูลอื่น ==
ชีวิตผู่ข้า (อัตชีวประวัติของข้าพเจ้า)  โดย มหาสิลา วีระวงส์
http://www.ubru.ac.th/ccu/lao_sila01.html
นักเขียนชาวลาว
ชาวไทยเชื้อสายลาว
บุคคลจากอำเภออาจสามารถ
อุทยานแห่งชาติกูนุงมูลู

อุทยานแห่งชาติกูนุงมูลู คืออุทยานมรดกโลกที่ตั้งอยู่ในรัฐซาราวัก ประเทศมาเลเซีย ติดกับชายแดนของประเทศบรูไน ได้รับลงทะเบียนเป็นมรดกโลก ในการประชุมคณะกรรมการมรดกโลกสมัยสามัญครั้งที่ 24 ที่ประเทศออสเตรเลีย เมื่อปี พ.ศ. 2543
อุทยานแห่งชาติมีพื้นที่ประมาณ 754 ตร. กม. หรือ 471,250 ไร่ ข้อตั้งขึ้นเมื่อปี พ.ศ. 2517
== แหล่งข้อมูลอื่น ==
อุทยานแห่งชาติมูลู
องค์การป่าไม้ซาราวัก
ศูนย์ข้อมูลกูนุงนูมูลู 
แหล่งมรดกโลกในประเทศมาเลเซีย
แหล่งมรดกโลกทางธรรมชาติ
ภิรมย์ กมลรัตนกุล

ศาสตราจารย์กิตติคุณ นายแพทย์ ภิรมย์ กมลรัตนกุล นายกสภาจุฬาลงกรณ์มหาวิทยาลัย กรรมการอิสระ บริษัท เบอร์ลี่ ยุคเกอร์ จำกัด (มหาชน)  กรรมการในคณะกรรมการปฏิรูปประเทศด้านสาธารณสุข อดีตอธิการบดีจุฬาลงกรณ์มหาวิทยาลัย และนักวิจัยดีเด่นแห่งชาติ สาขาวิทยาศาสตร์การแพทย์ พ.ศ. 2545 อดีตคณบดีคณะแพทยศาสตร์ จุฬาลงกรณ์มหาวิทยาลัย และผู้อำนวยการโรงพยาบาลจุฬาลงกรณ์ สภากาชาดไทย
== ประวัติ ==
ศ.นพ.ภิรมย์ กมลรัตนกุล เกิดเมื่อวันที่ 29 สิงหาคม พ.ศ. 2492 ที่ตำบลสะแกกรัง อำเภอเมือง จังหวัดอุทัยธานี สำเร็จการศึกษาวิทยาศาสตรบัณฑิต (สาขาวิทยาศาสตร์การแพทย์) จากจุฬาลงกรณ์มหาวิทยาลัย แพทยศาสตรบัณฑิต จุฬาลงกรณ์มหาวิทยาลัย Master of Science (Clinical Epidemiology)จาก McMaster University และMaster of Science (Clinical Epidemiology)มหาวิทยาลัยเพนซิลเวเนีย ปริญญาบัตรหลักสูตรการป้องกันราชอาณาจักร วิทยาลัยป้องกันราชอาณาจักร
ได้รับวุฒิบัตรแสดงความรู้หรือความชำนาญการประกอบวิชาชีพเวชกรรม สาขาเวชปฏิบัติทั่วไป หนังสืออนุมัติบัตรแสดงความรู้หรือความชำนาญ การประกอบวิชาชีพเวชกรรม สาขาเวชศาสตร์ครอบครัวและสาขาเวชศาสตร์ป้องกัน จากแพทยสภาแห่งประเทศไทย Certificatie : Distinguished Visiting Scholar in Clinical Economics จากThe Wharton School (มหาวิทยาลัยเพนซิลเวเนีย) และ Certificate in the Management Training Program จาก The University of Toronto, CANADA
หลังรัฐประหารในประเทศไทย พ.ศ. 2557 เขาได้รับแต่งตั้งเป็น กรรมการในคณะกรรมการปฏิรูปประเทศด้านสาธารณสุข และสมาชิกสภานิติบัญญัติแห่งชาติ
== ชีวิตส่วนตัว ==
ศ.นพ.ภิรมย์ กมลรัตนกุล สมรสกับ สุธารา กมลรัตนกุล ชาวกรุงเทพมหานคร มีธิดา 2 คน
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ศาสตราจารย์นายแพทย์ ดร. ภิรมย์ กมลรัตนกุล นักวิจัยดีเด่นแห่งชาติ ประจำปี 2545 สาขาวิทยาศาสตร์การแพทย์
ศาสตราจารย์
นิสิตเก่าคณะแพทยศาสตร์ จุฬาลงกรณ์มหาวิทยาลัย
อาจารย์คณะแพทยศาสตร์
แพทย์ชาวไทย
บุคคลจากอำเภอเมืองอุทัยธานี
บุคคลจากโรงเรียนอุทัยวิทยาคม
บุคคลจากมหาวิทยาลัยเพนซิลเวเนีย
บุคคลจากวิทยาลัยป้องกันราชอาณาจักร
ผู้ได้รับรางวัลนักวิจัยดีเด่นแห่งประเทศไทย
อธิการบดีจุฬาลงกรณ์มหาวิทยาลัย
สมาชิกสภานิติบัญญัติแห่งชาติ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.ภ.
ผู้ได้รับเหรียญจักรพรรดิมาลา